text: Mosefundet Dronning Gunhild var ikke dronning
  02 maj 2012 kl. 11.32
  Analyse af tand viser, at Dronning Gunhild kom fra Jylland og ikke var dronning. Til gengæld kom ulden fra noget af hendes tøj fra Norge.
  For snart et år siden fik Vejles berømte moselig fra jernalderen trukket en tand ud. Det skete under stor bevågenhed i Skt. Nikolai kirke, hvor den falske dronning har ligget begravet, siden hun blev fundet i 1835. 
  Sagnet om Dronning Gunhild fortæller, at hun blev myrdet på sin brudefærd fra Norge til Danmark, hvor hun skulle have været gift med Harald Blåtand. Analyserne af tanden viser nu, at moseliget var jyde. Til gengæld var hendes tøj fra Norge.
  Torsdag d. 10. maj bliver tanden sat tilbage på plads af en konservator.
  